b"\n_START_ARTICLE_\nAlexandru Biri\xc8\x99 Dorhoi\n_START_PARAGRAPH_\nAlexandru Biri\xc8\x99 Dorhoi (n\xc4\x83scut la 23 decembrie 1955, \xc3\xaen comuna Bato\xc8\x99 jude\xc8\x9bul Mure\xc8\x99) este un compozitor rom\xc3\xa2n din Transilvania de Nord. _NEWLINE_A studiat vioara de la 6 ani cu capelmaistrul FRIEM \xc8\x99eful fanfarei din comuna Bato\xc8\x99. \xc8\x98i-a continuat studiile la Bucure\xc8\x99ti \xc8\x99i Bistri\xc8\x9ba. \xc3\x8en 1986,1988 \xc8\x99i 2007 a c\xc3\xa2\xc8\x99tigat 3 premii na\xc8\x9bionale de compozi\xc8\x9bie. _NEWLINE_Din 1975, a activat ca membru al Fanfarei Militare Bistri\xc8\x9ba p\xc3\xa2n\xc4\x83 la pensionare \xc3\xaen anul 1998. De-a lungul carierei a \xc3\xaenfiin\xc8\x9bat trupe de muzic\xc4\x83 folk, muzic\xc4\x83 u\xc8\x99oar\xc4\x83 (ACORD-GRUP-'82), a colaborat cu mai multe forma\xc8\x9bii instrumentale in Bistri\xc8\x9ba, Cluj \xc8\x99i Bucure\xc8\x99ti \xc8\x99i a \xc3\xaendrumat mai mul\xc8\x9bi soli\xc8\x99ti vocali \xc8\x99i instrumentali, printre care Mirela Petru\xc8\x99, Simona Pop Labi\xc8\x99, Simona Rumega, Raita Ioan, Marcel Avram, Andreea Moldovan. Denisa Logigan, Adela Berbecar, Oana Silv\xc4\x83\xc8\x99an, Oana Roman\xc8\x9bi \xc8\x99i mul\xc8\x9bi al\xc8\x9bii, unora dintre ei scriindu-le muzica \xc8\x99i versurile. _NEWLINE_Din 2006, este membru al Uniunii Compozitorilor \xc8\x99i Muzicologilor din Rom\xc3\xa2nia._NEWLINE_\xc3\x8en prezent, s-a retras \xc3\xaen satul Bude\xc8\x99ti-F\xc3\xa2na\xc8\x9be, jude\xc8\x9bul Bistri\xc8\x9ba-N\xc4\x83s\xc4\x83ud, unde continu\xc4\x83 s\xc4\x83 creeze lucr\xc4\x83ri muzicale(simfonice \xc8\x99i de fanfar\xc4\x83) at\xc3\xa2t instrumentale,corale c\xc3\xa2t \xc8\x99i mixte._NEWLINE_Sprijin\xc4\x83 cu lucr\xc4\x83ri muzicale diferite fanfare de tineret (Sighi\xc8\x99oara). Sprijin\xc4\x83 activit\xc4\x83\xc8\x9bile culturale din comuna Bude\xc8\x99ti, jude\xc8\x9bul Bistri\xc8\x9ba-N\xc4\x83s\xc4\x83ud \xc8\x99i preg\xc4\x83te\xc8\x99te copii la diferite instrumente muzicale."